CELEX: 62007CN0515
Language: sk
Date: 2007-11-22 00:00:00
Title: Vec C-515/07: Návrh na začatie prejudiciálneho konania, ktorý podal Hoge Raad der Nederlanden (Holandsko) 22. novembra 2007 – Vereniging Noordelijke Land- en Tuinbouw Organisatie/Staatssecretaris van Financiën

26.1.2008   
            
            
               SK
            
            
               Úradný vestník Európskej únie
            
            
               C 22/33
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 22. novembra 2007 – Vereniging Noordelijke Land- en Tuinbouw Organisatie/Staatssecretaris van Financiën
   (Vec C-515/07)
   (2008/C 22/60)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Žalobca: Vereniging Noordelijke Land- en Tuinbouw Organisatie
   
      Žalovaný: Staatssecretaris van Financiën
   Prejudiciálne otázky
   
               1.
            
            
               Majú sa článok 6 ods. 2 a článok 17 ods. 1, 2 a 6 šiestej smernice (1) vykladať v tom zmysle, že osoba podliehajúca dani môže zahrnúť do aktív svojho podniku nielen investičný majetok, ale aj všetky tovary a služby používané tak na podnikateľské účely, ako aj na účely nesúvisiace s podnikaním, a pri nadobudnutí tohto majetku a využití týchto služieb si hneď a v celom rozsahu odpočítať fakturovanú DPH?
            
         
               2.
            
            
               V prípade kladnej odpovede na otázku 1: Vedie použitie článku 6 ods. 2 šiestej smernice na služby a pre tovary, ktoré nie sú investičným majetkom, k tomu, že sa DPH vyberie jednorázovo v tom zdaňovanom období, keď sa vykoná odpočet za tieto služby a tovary, alebo musí dochádzať k výberu aj v nasledujúcich obdobiach? Ak je posledná uvedená alternatíva správna: Ako sa v takomto prípade určí základ dane pre tovary a služby, v prípade ktorých osoba podliehajúca dani nevykonáva žiadne odpisy?
            
         
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).